CELEX: E2020C0151
Language: bg
Date: 2020-12-11 00:00:00
Title: Делегирано решение на Надзорния орган на ЕАСТ № 151/20/COL от 11 декември 2020 година за създаване на програма за контрол за 2021 г., който да се извършва в членуващите в ЕИП държави от ЕАСТ с цел проверка на прилагането на законодателството на ЕИП в областта на храните и ветеринарната област [2021/336]

25.2.2021   
            
            
               BG
            
            
               Официален вестник на Европейския съюз
            
            
               L 66/66
            
         
      ДЕЛЕГИРАНО РЕШЕНИЕ НА НАДЗОРНИЯ ОРГАН НА ЕАСТ № 151/20/COL
      от 11 декември 2020 година
      за създаване на програма за контрол за 2021 г., който да се извършва в членуващите в ЕИП държави от ЕАСТ с цел проверка на прилагането на законодателството на ЕИП в областта на храните и ветеринарната област [2021/336]
      НАДЗОРНИЯТ ОРГАН НА ЕАСТ,
      като взе предвид акта, посочен в глава I, част 1.1, точка 11б и глава II, точка 31р от приложение I и глава XII, точка 164 от приложение II към Споразумението за ЕИП, Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), изменен и адаптиран към Споразумението за ЕИП с Протокол 1 към него и секторните адаптации, посочени в приложения I и II към него, и по-специално член 118, параграф 1 от него,
      като има предвид, че:
      Отговорността за прилагане на законодателството на ЕИП в областта на храните и ветеринарната област (2) се носи от членуващите в ЕИП държави, чиито компетентни органи извършват мониторинг и проверяват чрез организирането на официален контрол дали съответните изисквания на ЕИП действително се спазват и привеждат в изпълнение.
      От член 116 от Регламент (ЕС) 2017/625 следва, че експерти от Надзорния орган на ЕАСТ („Органа“) извършват контрол, включително одит, в членуващите в ЕИП държави от ЕАСТ с цел проверка на прилагането на законодателството на ЕИП. Този контрол от страна на Органа следва да се извършва в областта на безопасността на храните и фуражите, здравето на животните и хуманното отношение към тях, продуктите за растителна защита, биологичното производство и функционирането на националните системи за контрол и компетентните органи, които ги управляват.
      От секторните адаптации на приложение I и на уводната част на глава XII от приложение II към Споразумението за ЕИП следва, че законодателството относно ветеринарните въпроси, фуражите и храните не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти обхваща Лихтенщайн.
      От член 118, параграф 1 от Регламент (ЕС) 2017/625 следва, че Органът трябва да изготви програма за контрол, който да се извършва от неговите експерти в Исландия и Норвегия с цел проверка на прилагането на законодателството на ЕИП в посочените по-горе области.
      Тази програма за контрол е определена за някои приоритетни области. Критериите, използвани за определяне на приоритетите, включват inter alia установени рискове и нововъзникващи теми (например болести по животните или кризи с храни или фуражи), значимостта на даден сектор в членуващите в ЕИП държави от ЕАСТ, предишни резултати на членуващите в ЕИП държави от ЕАСТ в съответната област и информация от имащи отношение източници, включително приоритетите, определени от Европейската комисия в нейната програма за контрол (3),
      ПРИЕ НАСТОЯЩОТО РЕШЕНИЕ:
      
                  1.
               
               
                  Програмата за контрол за 2021 г., който да се извършва от експерти на Органа в Исландия и Норвегия съгласно предвиденото в член 116, параграф 1 от Регламент (ЕС) 2017/625, се съдържа в приложението към настоящото решение.
               
            
                  2.
               
               
                  Адресати на настоящото решение са Исландия и Норвегия.
               
            
         Съставено в Брюксел на 11 декември 2020 година.
         
            За Надзорния орган на ЕАСТ, действащ съгласно Решение за делегиране № 130/20/COL
         
         
            Högni KRISTJÁNSSON
            
               Отговорен член на колегиума
            
         
         
            Carsten ZATSCHLER
            
               Приподписващ в качеството си на директор,
            
            
               „Правни и административни въпроси“
            
         
      
      
         (1)  OВ L 95, 7.4.2017 г., стp. 1
      
      
         (2)  Законодателството на ЕИП в областта храните и ветеринарната област включва храните и тяхната безопасност, фуражите и тяхната безопасност, изискванията за здравето на животните и хуманното отношение към тях, страничните животински продукти и производните продукти, изискванията за пускането на пазара и употребата на продукти за растителна защита и устойчивата употреба на пестициди, биологичното производство и етикетирането на биологични продукти.
      
         (3)  Решение за изпълнение (EC) 2020/1550 на Комисията от23 октомври 2020 г.за определяне на многогодишната програма за контрол за периода 2021—2025 г., който да се извършва от експерти на Комисията в държавите членки с цел проверка на прилагането на законодателството на Съюза в областта на агрохранителната верига (OВ L 354, 26.10.2020 г., стp. 9).
   
   
      
         ПРИЛОЖЕНИЕ
         Настоящото приложение съдържа програмата за контрол за 2021 г., който да се извършва от експерти на Органа в Исландия и Норвегия в областите, обхванати от Регламент (ЕС) 2017/625.
         Органът определи някои приоритетни области в сферата на безопасността на храните и фуражите, здравето на животните и хуманното отношение към тях, продуктите за растителна защита и функционирането на националните системи за контрол и на компетентните органи.
         Експертите на Органа извършват контрол, включително проверки на място, одити и документни анализи в съответствие с член 116 от Регламент (ЕС) 2017/625.
         Контролът от страна на Органа се извършва, за да се постигне високо ниво на покритие в областите, които Органът е определил като приоритетни и които изискват проверка на степента на изпълнение и ефективност на системите за официален контрол и мерките за правоприлагане.
         Програмата за контрол за 2021 г. в Исландия и Норвегия с цел проверка на прилагането на правилата в областите, обхванати от Регламент (ЕС) 2017/625, е представена по-долу:
         
                     Приоритетна област
                  
                  
                     Специфични цели
                  
               
                     
                        Зоонози, предавани с храни
                     
                  
                  
                     Документни анализи за оценка на контрола на зоонозите, предавани с храни, със специален акцент върху степента на изпълнение и ефективност на националните програми за контрол на салмонелата.
                  
               
                     
                        Остатъчни вещества от ветеринарномедицински продукти, пестициди и замърсители в живи животни и храни от животински произход
                     
                  
                  
                     Одити за проверка на съответствието с приложимото законодателство на ЕИП, уреждащо остатъчните вещества от ветеринарномедицински продукти, пестициди и замърсители в живи животни и храни от животински произход, както и извършването на официален контрол в това отношение.
                     Документни анализи за проверка дали представените от Исландия и Норвегия планове за наблюдение на остатъчните вещества съответстват на изискванията, определени в приложимото законодателство на ЕИП.
                  
               
                     
                        Предоставяне на информация за храните на потребителите и хранителни и здравни претенции
                     
                  
                  
                     Документни анализи за оценка на функционирането на националните системи за контрол и компетентните органи, които ги управляват, във връзка с предоставянето на информация за храните на потребителите, хранителните и здравните претенции.
                  
               
                     
                        Хуманно отношение към животните по време на умъртвяване, животни за производствени цели
                     
                  
                  
                     Одити за проверка на съответствието с приложимото законодателство на ЕИП, уреждащо хуманното отношение към преживните животни, свинете и домашните птици по време на умъртвяване, както и извършването на официален контрол в това отношение.
                  
               
                     
                        Продукти за растителна защита, остатъци от пестициди и устойчива употреба на пестициди
                     
                  
                  
                     Документни анализи, последвани от одити за проверка на съответствието с приложимото законодателство на ЕИП, уреждащо разрешаването, пускането на пазара и употребата на продукти за растителна защита и остатъците от пестициди, устойчивата употреба на пестициди, както и извършването на официален контрол в това отношение.
                  
               
                     
                        Последващи действия, произтичащи от препоръките по одитите
                     
                     
                        
                           (секторни и общи)
                        
                     
                  
                  
                     Проверка, включително чрез одити и проверка на място, дали Исландия и Норвегия предприемат подходящи последващи мерки за отстраняване на евентуални конкретни или системни недостатъци, установени при контрола от страна на Органа.
                  
               
                     
                        Съответствие на граничните контролни пунктове
                     
                  
                  
                     Проверка дали граничните контролни пунктове, предложени от Исландия или Норвегия за определяне, съответстват на минималните изисквания за гранични контролни пунктове, включително инспекционните центрове, определени в приложимото законодателство на ЕИП, преди определянето на пунктовете.